Vardø (tettsted)

Vardø er en by og administrasjonssenteret i Vardø kommune. Byen ligger på Vardøya og har  innbyggere per 1. januar . Vardø er Vest-Europas østligste by.

Fiske spiller en viktig rolle i det lokale næringslivet. Ilandført fisk foredles i Vardø, der storparten av fisken fileteres og fryses for eksport. En mindre del eksporteres fersk eller røkt. Vardø har tidligere hatt en rekefabrikk, som ble nedlagt i 2003. Byen har også et mekanisk verksted for fiskerflåten.

I Vardø finner en kommunehuset, dagligvarebutikker og hotell. Byen har en grunnskole, Vardø skole (1.–10. trinn) og én videregående skole, Vardø videregående skole, med blant annet linje for fiskerifag og Nasjonal sjømatlinje. I sentrum står Vardø kirke, ei langkirke fra 1958. Vardø museum har utstillinger på Pomormuseet ved Hurtigrutekaia, som åpnet 12. juli 2005.

Den undersjøiske veitunnelen, Vardøtunnelen, går under Bussesundet fra Vardøya, og kopler Vardø til fastlandet i vest. Vardø anløpes av Hurtigruten. Ved Svartnes på fastlandet ligger Vardø lufthavn.

 Galleri 

 Se også 
 Vardø (kommune)

 Referanser 

Kategori:Fiskevær i Finnmark
Kategori:Hurtigrutens anløpssteder i Finnmark
Kategori:Tettsteder i Finnmark
Kategori:Tidligere fergesteder i Finnmark
Kategori:Tusenårssteder
Kategori:Bosetninger i Vardø
Kategori:Artikler i sjøfart-prosjektet